**Rimfrost produksjoner** er en prosjektbasert teatergruppe med base i Tromsø. Gruppen ble stiftet i 2009 og var da en videreføring av studentprosjektet kompaniMITTtroms som ble startet av Kristine Myhre Tunheim på Senja i 2006.

Rimfrost produksjoner iscenesetter ny norsk dramatikk basert på egne idéer og konsepter med utgangspunkt i historier og fortellinger som de mener bør løftes fram i lyset. Temaene de jobber med er ofte komplekse og jobbes fram med grundighet og respekt. De har eksempelvis tatt opp tema som barn og kjønnsidentitet, barn som mister foreldre i sykdom ,historien om Utvik Senior og deres neste produksjon (2023) handler om å ha gjennomlevd 22.juli. Fortellerteater og det dokumentarisk materiale ligger alltid til grunn i det tekstlige materialet, men sluttresultatet har stor variasjon når det gjelder form, målgruppe, samarbeidspartnere og virkemidler. Det har som mål å være tilgjengelig, fylt med nysgjerrighet, tilstedeværelse og humor.

  

Kristine Myhre Tunheim og Alexander Rindestu er skuespillerne og scenekunstnerne som står bak Rimfrost produksjoner. Tunheim er kunstnerisk leder av kompaniet, og sammen med produsent Siri Hallingby Børs-Lind, produsent Martha Jensine Hansen Møkkelgjerd og kunstnerisk medarbeider Jenny Svensson driver de kompaniet i det daglige.

Kompaniet har tett samarbeid med RadArt og knytter til seg ulike samarbeidspartnere til de ulike prosjektene. De har samarbeidet med blant andre Hålogaland Teater, Nina Wester, Festspillene i Nord-Norge, Brageteateret, Ferske Scener og Lina Killingdalen.

Teateret jobber for at alle deres produksjoner skal være mulig å dra på turné med og dermed øke tilgjengeligheten for scenekunst rundt omkring i Norge.

Priser
------

I 2020 vant Rimfrost produksjoner i samarbeid med Hålogaland Teater Årets Hedda for produksjonen *Utvik senior*.

I 2018 vant Rimfrost produksjoner i samarbeid med Hålogaland Teater Heddaprisen for Årets barneforestilling  for forestillingen *Tobias og dagen det smalt* av Jenny Svensson.

Produksjoner
------------

* 2023 *Å leve videre* - samarbeid med Kloden teater
* 2021 *Utvik Senior-* samarbeid med Hålogaland Teater
* 2020 *Monster i Magen -* samarbeid med Brageteateret
* 2017 *Tobias og dagen det smalt-* samarbeid med Hålogaland teater
* 2016 *Himmelriket-* samarbeid med Ferske Scener
* 2013 *Morten 11 år-* egenproduksjon
* 2012 *Ildsjel -* egenproduksjon
* 2012 *Nøkkelen-* bestillingsverk for Midt- Troms Museum
* 2011 Isak Draugdreper- egen produksjon

Referanser
----------

1. ↑  «Kreative nord teaterkompani Rimfrost produksjoner». Besøkt 20. oktober 2023.
2. ↑  «Sceneweb rimfrost teater». Besøkt 20. oktober 2023.
3. ↑  «Nydelig barneteater om å være født i feil kropp». Besøkt 20. oktober 2023.
4. ↑  «Monster i magen er en sjarmbombe om sorg- anmeldelse på Scenekunst.no». Besøkt 20. oktober 2023.
5. ↑  «Sannhet og stormaktspolitikk- anmeldelse av Utvik Senior». Besøkt 20. oktober 2023.
6. ↑  «teater om det mystiske forliset til utvik senior.». Besøkt 20. oktober 2023.
7. 1 2  «Rimfrost produksjoner ble årets Hedda». Besøkt 20. oktober 2023.
8. ↑  «Å leve videre». Besøkt 20. oktober 2023.
9. ↑  «Offisiell nettside Rimfrost». Besøkt 20. oktober 2023.
10. ↑  «Oversikt over årets Heddavinnere». Besøkt 20. oktober 2023.
11. ↑  «Vinnere av Heddaprisen 2018». Besøkt 20. oktober 2023.